PATVIRTINTA

Vilniaus lopšelio-darželio „Pasaka“

direktoriaus 2020 m. kovo 24 d.

įsakymu Nr. V- 9 (1.7)

**VILNIAUS LOPŠELIO-DARŽELIO „PASAKA“ IKIMOKYKLINIO, PRIEŠMOKYKLINIO BEI SPECIALIOJO UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Tvarkos aprašas dėl ugdymo proceso organizavimo nuotoliniu būdu (toliau – Aprašas) yra skirtas padėti darželio bendruomenei pasirengti ir vykdyti ugdymo procesą nuotoliniu būdu iki bus atnaujintas įprastas ugdymo procesas.
2. Aprašas parengtas vadovaujantis 2020 m. kovo 16 d. Lietuvos Respublikos švietimo, mokslo ir sporto ministro įsakymu Nr. V-372 patvirtintomis rekomendacijomis „Dėl ugdymo proceso organizavimo nuotoliniu būdu“.
3. Vilniaus mieste paskelbus karantiną, nuotoliniu būdu Darželis gali ugdyti ugdytinius nepriklausomai nuo to, ar šis būdas yra įteisintas Darželio nuostatuose, ar ne. Laikinai organizuojant ugdymą nuotoliniu būdu, ugdymo sutartys nekeičiamos.
4. Tvarkos apraše nurodyta informacija apie ugdymo organizavimą nuotoliniu būdu, vadovaujantis Lietuvos Respublikos ikimokyklinį ir priešmokyklinį ugdymą reglamentuojančiais teisės aktais, Bendrąja priešmokyklinio ir Darželio ikimokyklinio ugdymo programomis. pateikiant formas ir būdus, o taip pat kontaktus, kuriais galėtų gauti mokomąją medžiagą, rekomendacijas bei pagalbą ugdytinių tėvai (globėjai, rūpintojai) ir pedagogai.
5. Apraše pateikiami vaikų ugdymosi formos, būdai, metodai.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

1. Siekiant pasirengti ugdymo procesą organizuoti nuotoliniu būdu, įstaiga:
   1. Įsivertina pasirengimą dirbti nuotoliniu būdu: technologines galimybes, turimas skaitmenines priemones, pedagogų kompetenciją, ugdytinių amžių ir jų aplinkos socialinę ekonominę padėtį.
   2. Darželis užtikrina nuotolinio ugdymo(si) prieinamumą, pasitelkiant populiariausias socialinių tinklų platformas: *Google, Skype, Messenger, Viber, Facebook* uždaras grupes. Darželio internetinę svetainę www.pasaka.vilnius.lm.lt bei kitas, pedagogų pasirinktas nuotolinio mokymosi aplinkas. Darželio naudojamos nuotolinio mokymosi aplinkos, užtikrins ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku.
   3. Darželis įvertina, ar visi ugdytiniai gali turėti prieigą prie pasirinktos programinės ar skaitmeninės įrangos mokymuisi nuotoliniu būdu ir susitaria dėl galimų šios problemos sprendimo būdų.
   4. Paskiria skaitmeninių technologijų administratorių ir jo pavaduotoją, kuris konsultuotų pedagogus ir ugdytinių šeimas technologijų naudojimo klausimais;
   5. Paskelbia darželio interneto svetainėje kontaktinę informaciją, kur pedagogai ir ugdytinių tėvai galėtų kreiptis į skaitmeninių technologijų administratorių ir/ar jo pavaduotoją dėl techninės pagalbos.
   6. Nesant galimybei susirinkimus vykdyti įprastu būdu, pedagogams aktuali informacija pateikiama uždaroje el. paštu, SMS žinutėmis, Messenger, o pasitarimai organizuojami per vaizdo konferencijų SKYPE (iki 20 žmonių) bei ZOOM (iki 50 žmonių) programas.
   7. Darželis užtikrins asmens duomenų apsaugą pagal reikalavimus.
   8. Nuotolinio mokymo(si) organizavimas:
      1. Grupių pedagogai sukuria uždaras virtualaus bendravimo erdves, jei tokios nėra sukurtos Darželio pedagogų anksčiau. Tokioje uždaroje grupės paskyroje, narių arba administratorių teisėmis dalyvauja tos grupės pedagogai, ugdytinių tėvai (globėjai ir/ar rūpintojai), darželio direktorius ir direktoriaus pavaduotojas ugdymui;
      2. Sukurtose ar esančiose grupių virtualiose erdvėse vykdomas grupių pedagogų ir ugdytinių bei jų tėvų komunikavimas ugdymo turinio perteikimo tikslais. Pedagogai kiekvieną savaitę tėvams pateikia tokią informaciją: siunčia savaitės temą, rekomendacijas, ką galima nuveikti su vaiku namuose, įvairias užduotis, filmuotą medžiagą, garso/video įrašus, aktualias nuorodas temos įtvirtinimui, darbelių bei veiklų idėjas, teorinę ir kitą ugdymui(si) reikalingą medžiagą ar informaciją. Individualias konsultacijas tėvams pedagogai teikia el. paštu, telefonu;
      3. Savaitės temos pasirenkamos pagal suformuluotas amžiaus grupes: 2–3 m., 3–4 m., 4–5 m., 5–6 m. ir 6-7.
      4. Tėvai pagal galimybę grupių virtualiose paskyrose parašo komentarą, įgyvendintų savaitės veiklų refleksiją;
      5. Darželis savo internetinėje svetainėje paskelbia švietimo pagalbos specialistų kontaktinę informaciją.

**III SKYRIUS**

**NUOTOLINIO UGDYMO VYKDYMAS**

1. Pasinaudodami asmeniniu arba Darželio suteiktu kompiuteriu bei visais prieinamais, ikimokyklinio ir priešmokyklinio ugdymosi turinį platinančiais resursais, pedagogai jungiasi prie nuotolinio ugdymosi aplinkos iš namų ir Apraše numatytais būdais teikia idėjas kasdienio gyvenimo įgūdžiams formuoti; fiziniam aktyvumui; sakytinės, rašytinės kalbos ugdymui; aplinkos pažinimui, skaičiavimui, matavimui, tyrinėjimui; muzikinei, meninei raiškai, kūrybiškumui ir kitokias užduotis vaikams bei aktualius straipsnius tėvams apie vaikų ugdymą, raidą bei sveikatinimą.
2. Atsižvelgdami į nuotolinio pedagogų bendradarbiavimo ir vaikų ugdymosi namuose galimybes, refleksijas, pedagogai kiekvieną savaitę rengia ugdomosios veiklos planus pagal vaikų amžių bei gebėjimus. Pagal parengtą planą pateikia šeimoms vaikų ugdymo veiklas bei užimtumo idėjas.
3. Ugdymosi medžiaga gali būti skaitmeninė (internetinės nuorodos, pačių pedagogų sukurti vaizdo ir garso įrašai ir t.t.) arba fizinė (pratybos, knygos, plakatai ir pan.).
4. Tėvai, jiems patogiu metu, kartu su vaiku peržiūri pedagogų atsiųstą medžiagą, atlieka užduotis, gali teikti ugdymosi namuose grįžtamąjį ryšį.
5. Pedagogai privalo kiekvieną penktadienį atsiskaityti už atliktus darbus.

**IV SKYRIUS**

**REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

1. Rekomenduojama sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl TV transliacijos mokytojams.
2. Ugdymo programoms įgyvendinti, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:
   1. Emokykla (http://lom.emokykla.lt/public/) – skaitmeninių priemonių paieška;
   2. Ugdymo sodas (<https://sodas.ugdome.lt/mokymo-priemones>) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;
   3. Projekto „Mokyklų aprūpinimas gamtos ir technologinių mokslų priemonėmis“ medžiaga (<http://www.vedlys.smm.lt/>);
   4. Khan Academy <https://www.khanacademy.org/>
3. Nuorodos į kitą metodinę medžiagą nuotoliniam mokymui(si) pagal dalykus bus nuolat atnaujinama ir pateikiama Nacionalinės švietimo agentūros interneto svetainėje [https://www.nsa.smm.lt/nuotolinis.](https://www.nsa.smm.lt/nuotolinis)
4. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu, skirtu ikimokyklinio ir priešmokyklinio amžiaus vaikams:
   1. Interaktyviosios pasakos, edukaciniai žaidimai lietuvių kalba Saulytučiai <http://www.tuciai.lt/>
   2. Edukaciniai žaidimai (<http://gudrutisdutis.lt/lt>
   3. Žaidimai kalbai mokyti [www.frepy.eu/part\_lt.html](http://www.frepy.eu/part_lt.html)
   4. Mokslo, pasakų, laidų įrašų, muzikos, žaidimų ir kitokio turinio informacijos lietuvių ir anglų kalbomis [www.lrt.lt/vaikams](http://www.lrt.lt/vaikams)
   5. Popamokinė veikla vaikams Saviugdos dienos <https://www.facebook.com/Saviugdos-dienos-158969271102398/>
   6. Įdomių knygelių skaitymas <https://www.storyjumper.com/>
   7. Darbelių, veiklos idėjos <http://krokotak.com/>ir kiti.
5. Rekomenduojama susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu:[https://www.smm.lt/web/lt/smm-svietimas/informacija-atvykstantiems-is-usienioisvykstantiems-i-uzsieni/isvykstantiems-gyventi-ir0mokytis-i-uzsieni.](https://www.smm.lt/web/lt/smm-svietimas/informacija-atvykstantiems-is-usienioisvykstantiems-i-uzsieni/isvykstantiems-gyventi-ir0mokytis-i-uzsieni)
6. Siūloma kreiptis į kitas Lietuvos švietimo, mokslo ir studijų institucijas pasidalinti patirtimi ir pasirengti elementarius nuotolinio mokymosi aplinkų naudotojų vadovus, vaizdo paskaitų kambarių naudotojų vadovus ir pan.
7. Siūloma naudotis atviraisiais ištekliais kitomis kalbomis, pvz., anglų kalba Khan Academy (<https://www.khanacademy.org/>), „European Schoolnet“ (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių ir teikėjų

**V SKYRIUS**

**BAIGIAMOSIOS NUOSTATOS**

1. Apraše numatyto nuotolinio ugdymo(si) organizavimo tvarka galioja iki karantino pabaigos, gali kisti dėl šalyje besikeičiančios situacijos ir naujų aplinkybių.